หลังช่วยตัวเองด้วยการใช้นิ้วสอดใส่อวัยวะเพศบวมเป่งโดยเฉพาะตรงปีกแคมมีคล้ายๆคราบเลือดสีน้ำตาลติดนิ้วมาด้วย หลังจากนั้นก็มีของเหลวสีน้ำตาลออกเหลืองไหลออกมาแต่ไม่มีกลิ่น ไม่กี่ชั่วโมงอาการบวมก็ลดลง แต่วันต่อมาก็เป็นตกขาวสีน้ำตาลปริมาณน้อยไม่มีอาการคันตอนนี้ก็ยังเป็นอยู่ เคยเป็นแบบนี้แล้วครั้งนึงเมื่อเดือนที่แล้วค่ะกว่าจะหายต้องรอให้เป็นประจำเดือนก่อนถึงจะหาย อยากทราบว่าเกิดจากอะไร อันตรายไหม แล้วถ้าไปมีเพศสัมพันธ์จะมีโอกาสเป็นอีกไหมคะ
สวัสดีค่ะ หลังการทำกิจกรรมทางเพศ มีการเสียดสีใดๆ แล้วมีอวัยวะเพศบวม มีคราบเลือดไหลออกมานั้น อาจจะเกิดจากการเสียดสีขณะที่มีกิจกรรมทางเพศทำให้เกิดเนื้อเยื่อตรงอวัยวะเพศฉีกขาดได้ สาเหตุอื่นๆที่อาจทำให้มีเลือดไหลออกมาผิดปกติทางช่องคลอดเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบซึ่งแผลที่อวัยวะเพศ ถ้าไม่ใช่แผลขนาดใหญ่มาก สุดท้ายแล้วก็จะสมานกันเอง ในระหว่างนี้ก็ควรงดการทำกิจกรรมทางเพศไปก่อน ถ้าเลือดหยุดไหลดี ไม่เจ็บ ไม่มีอวัยวะเพศบวมผิดปกติอีก ก็น่าจะกลับไปมีเพศสัมพันธ์ได้ แต่ถ้าเกี่ยวกับการฉีกขาดก็มีโอกาสเป็นซ้ำได้เรื่อยๆแต่ถ้าเป็นเลือดหรือตกขาวที่ออกผิดปกติ ไม่สัมพันธ์กับการมีเพศสัมพันธ์ อาจจะเป็นการอักเสบหรือติดเชื้อใดๆ ที่ควรได้รับการตรวจเพิ่มเติมโดยแพทย์ต่อไป